03.11.2021.

**Svarīga informācija par Angļu valodas valsts 51. olimpiādes 2. posmu**

Informējam, ka Angļu valodas valsts 51. olimpiādes otrā posma pirmajā daļā izglītojamie saskārās ar tehniskām problēmām, kas saistītas ar tehnisko infrastruktūru un olimpiādei nepieciešamā aprīkojuma nodrošinājumu. Saistībā ar minētajām problēmām aptuveni 5% dalībnieku radās apgrūtinātas iespējas izpildīt pirmās daļas uzdevumus.

Konstatēto problēmu dēļ Angļu valodas valsts 51. olimpiādes otrā posma otrās daļas uzdevumu pildīšanas sākuma laiks tika pagarināts par 45 minūtēm.

Angļu valodas valsts 51. olimpiādes komisija ir fiksējusi tehniskās problēmas un izvērtēs pirmās daļas norisi. Par olimpiādes pirmās daļas izvērtējumu komisija lems un attiecīgi arī informēs trīs dienu laikā.

Vairāk informācijas par mācību priekšmetu olimpiādēm [šeit](https://www.viaa.gov.lv/lv/macibu-prieksmetu-olimpiades).

Mācību priekšmetu olimpiādes tiek īstenotas Eiropas Sociālā fonda projekta “Nacionāla un starptautiska mēroga pasākumu īstenošana izglītojamo talantu attīstībai” ietvaros, projekta numurs 8.3.2.1/16/I/002.

Papildu informācija:

Agnese Vovčenko
Koordinatore mācību olimpiāžu nodrošināšanas jomā

